CELEX: 32010D0115
Language: da
Date: 2010-02-23 00:00:00
Title: 2010/115/EU: Kommissionens afgørelse af 23. februar 2010 om ændring af bilag II til Europa-Parlamentets og Rådets direktiv 2000/53/EF om udrangerede køretøjer (meddelt under nummer K(2010) 972) (EØS-relevant tekst)

25.2.2010   
            
            
               DA
            
            
               Den Europæiske Unions Tidende
            
            
               L 48/12
            
         KOMMISSIONENS AFGØRELSE
   af 23. februar 2010
   om ændring af bilag II til Europa-Parlamentets og Rådets direktiv 2000/53/EF om udrangerede køretøjer
   (meddelt under nummer K(2010) 972)
   (EØS-relevant tekst)
   (2010/115/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2000/53/EF af 18. september 2000 om udrangerede køretøjer (1), særlig artikel 4, stk. 2, litra b), og
   ud fra følgende betragtninger:
   
               (1)
            
            
               Ifølge direktiv 2000/53/EF er det forbudt at bruge bly, kviksølv, cadmium og hexavalent chrom i materialer og komponenter i køretøjer, der markedsføres efter den 1. juli 2003, bortset fra de tilfælde, der er omhandlet i direktivets bilag II, og på de deri anførte betingelser. Ifølge artikel 4, stk. 2, litra b), i direktiv 2000/53/EF skal Kommissionen regelmæssigt ændre bilag II under hensyn til den tekniske og videnskabelige udvikling.
            
         
               (2)
            
            
               Bilag II til direktiv 2000/53/EF indeholder en liste med materialer og komponenter, der er undtaget fra forbuddet i direktivets artikel 4, stk. 2, litra a). Køretøjer, der markedsføres inden udløbsdatoen for en given undtagelse, kan indeholde bly, kviksølv, cadmium og hexavalent chrom i de materialer og komponenter, der er opført på listen i bilag II til direktiv 2000/53/EF. Kommissionens beslutning 2008/689/EF af 1. august 2008 om ændring af bilag II til Europa-Parlamentets og Rådets direktiv 2000/53/EF om udrangerede køretøjer (2), fastsætter, at i tilfælde af loddemetaller i elektroniske kredsløbskort og andre bestanddele, undtagen på glas, som beskrevet i nr. 8 a), og loddemetaller til elektriske anvendelsesformål på glas, som beskrevet i nr. 8 b), skal undtagelserne revideres i 2009.
            
         
               (3)
            
            
               Tekniske og videnskabelige vurderinger har påvist, at disse to undtagelser bør deles op i ti mere specifikke anvendelser. Af disse bør fem materialer og komponenter indeholdende bly fortsat midlertidigt undtages fra forbuddet i artikel 4, stk. 2, litra a), i direktiv 2000/53/EF, da anvendelsen af disse stoffer i de specifikke materialer og komponenter fra et teknisk og videnskabeligt synspunkt ikke kan undgås. Det er derfor hensigtsmæssigt at udskyde datoen for, hvornår disse undtagelser udløber, indtil anvendelsen af disse forbudte stoffer kan undgås.
            
         
               (4)
            
            
               Fem andre materialer og komponenter indeholdende bly bør fortsat undtages fra forbuddet i artikel 4, stk. 2, litra a), i direktiv 2000/53/EF, uden at der fastsættes en udløbsdato for undtagelsen, da anvendelsen af disse stoffer i de specifikke materialer og komponenter fra et teknisk og videnskabeligt synspunkt ikke kan undgås, og der ikke forventes at foreligge alternative muligheder i den nærmeste fremtid. Disse undtagelser bør tages op til revision i 2014, hvor det på baggrund af den tekniske og videnskabelige udvikling skal vurderes, hvornår anvendelsen af disse stoffer kan undgås. Undtagelserne for anvendelsen af bly i loddematerialer til elektriske anvendelsesformål på glas, bortset fra loddematerialer til anvendelse på lamineret glas, bør revideres senest den 1. januar 2012, da der eksisterer erstatningsstoffer, men disse stoffers tekniske egenskaber skal stadig afprøves og valideres.
            
         
               (5)
            
            
               For bly og blyforbindelser i komponenter i lim til elastomerer, der benyttes i drivaggregater, med et blyindhold på op til 0,5 % vægtprocent, bør undtagelsen ikke forlænges, fordi det kan undgås at bruge bly til denne type anvendelsesformål.
            
         
               (6)
            
            
               Bilag II til direktiv 2000/53/EF fastsætter, at reservedele, der markedsføres efter den 1. juli 2003 til brug i køretøjer, der er markedsført før den 1. juli 2003, er undtaget fra bestemmelserne i artikel 4, stk. 2, litra a) i direktivet. Denne undtagelse giver mulighed for reparation af køretøjer, der er markedsført inden forbuddet i artikel 4, stk. 2, litra a), trådte i kraft, med reservedele, der opfylder samme kvalitets- og sikkerhedskrav som de dele, køretøjerne oprindelig var udstyret med.
            
         
               (7)
            
            
               Reservedele til køretøjer, der er markedsført efter den 1. juli 2003, men inden udløbsdatoen for en given undtagelse i bilag II til direktiv 2000/53/EF, er ikke omfattet af denne undtagelse. Følgelig må reservedele til sådanne køretøjer ikke indeholde tungmetaller, selv om de skal erstatte dele, der oprindelig indeholdt tungmetaller.
            
         
               (8)
            
            
               I nogle tilfælde er det teknisk umuligt at reparere køretøjer med andre reservedele end de originale, da det ville kræve ændring af hele køretøjssystemers dimensionering og funktionsmåde. Sådanne uoriginale reservedele passer ikke i de køretøjssystemer, der oprindelig er fremstillet med dele indeholdende tungmetaller, og sådanne køretøjer kan ikke repareres og må måske kasseres før tiden. Da levetidsforlængelse af produkter styrker forbrugernes sikkerhed og er til gavn for miljøet, er det hensigtsmæssigt at tillade, at disse køretøjskomponenter repareres med de originale dele.
            
         
               (9)
            
            
               Direktiv 2000/53/EF bør ændres i overensstemmelse hermed.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 18, stk. 1, i Europa-Parlamentets og Rådets direktiv 2006/12/EF af 5. april 2006 om affald (3) —
            
         VEDTAGET DENNE AFGØRELSE:
   Artikel 1
   Bilag II til direktiv 2000/53/EF erstattes af teksten i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, 23. februar 2010.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EFT L 269 af 21.10.2000, s. 34.
   
      (2)  EUT L 225 af 23.8.2008, s. 10.
   
      (3)  EUT L 114 af 27.4.2006, s. 9.
   
      BILAG
      
         
            »BILAG II
            
               Materialer og komponenter, der er undtaget fra artikel 4, stk. 2, litra a)
            
            
                        Materialer og komponenter
                     
                     
                        Undtagelsens omfang og udløbsdato
                     
                     
                        Mærkes eller gøres identificerbare som foreskrevet i artikel 4, stk. 2, litra b), nr. iv)
                     
                  
                        
                           Bly som legeringsbestanddel
                        
                     
                  
                        
                                    1.
                                 
                                 
                                    Stål til spåntagende bearbejdning og galvaniseret stål med et blyindhold på op til 0,35 vægtprocent
                                 
                              
                     
                         
                     
                     
                         
                     
                  
                        
                                    2a).
                                 
                                 
                                    Aluminium til spåntagende bearbejdning med et blyindhold på op til 2 vægtprocent
                                 
                              
                     
                        Som reservedele til køretøjer, der er markedsført inden den 1. juli 2005
                     
                     
                         
                     
                  
                        
                                    2b).
                                 
                                 
                                    Aluminium med et blyindhold på op til 1,5 vægtprocent
                                 
                              
                     
                        Som reservedele til køretøjer, der er markedsført inden den 1. juli 2008
                     
                     
                         
                     
                  
                        
                                    2c).
                                 
                                 
                                    Aluminium med et blyindhold på op til 0,4 vægtprocent
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Kobberlegeringer med et blyindhold på op til 4 vægtprocent
                                 
                              
                     
                         
                     
                     
                         
                     
                  
                        
                                    4a).
                                 
                                 
                                    Lejebøsninger og lejepander
                                 
                              
                     
                        Som reservedele til køretøjer, der er markedsført inden den 1. juli 2008
                     
                     
                         
                     
                  
                        
                                    4b).
                                 
                                 
                                    Lejebøsninger og lejepander i motorer, transmissioner og kompressorer til klimaanlæg
                                 
                              
                     
                        1. juli 2011, og efter denne dato som reservedele til køretøjer, der er markedsført inden den 1. juli 2011
                     
                     
                         
                     
                  
                        
                           Bly og blyforbindelser i komponenter
                        
                     
                  
                        
                                    5.
                                 
                                 
                                    Batterier
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Svingningsdæmpere
                                 
                              
                     
                         
                     
                     
                        X
                     
                  
                        
                                    7a).
                                 
                                 
                                    Vulkaniseringsmidler og stabilisatorer til elastomerer, der benyttes i bremseslanger, brændstofslanger, ventilationsslanger, elastomer/metaldele i karrosseriet samt motorophæng
                                 
                              
                     
                        Som reservedele til køretøjer, der er markedsført inden den 1. juli 2005
                     
                     
                         
                     
                  
                        
                                    7b).
                                 
                                 
                                    Vulkaniseringsmidler og stabilisatorer til elastomerer, der benyttes i bremseslanger, brændstofslanger, ventilationsslanger, elastomer/metaldele i karrosseriet samt motorophæng, med et blyindhold på op til 0,5 vægtprocent
                                 
                              
                     
                        Som reservedele til køretøjer, der er markedsført inden den 1. juli 2006
                     
                     
                         
                     
                  
                        
                                    7c).
                                 
                                 
                                    Lim til elastomerer, der benyttes i drivaggregatet, med et blyindhold på op til 0,5 vægtprocent
                                 
                              
                     
                        Som reservedele til køretøjer, der er markedsført inden den 1. juli 2009
                     
                     
                         
                     
                  
                        
                                    8a).
                                 
                                 
                                    Bly i loddemateriale til fastgørelse af elektriske og elektroniske komponenter på elektroniske kredsløbskort og bly til belægning på afslutninger af komponenter — dog med undtagelse af elektrolytkondensatorer af aluminium — på komponentben og på elektroniske kredsløbskort
                                 
                              
                     
                        Køretøjer, der er typegodkendt inden den 1. januar 2016, og reservedele til sådanne køretøjer
                     
                     
                        X (1)
                        
                     
                  
                        
                                    8b).
                                 
                                 
                                    Bly i loddemateriale til andre anvendelsesformål end lodning på elektroniske kredsløbskort eller på glas
                                 
                              
                     
                        Køretøjer, der er typegodkendt inden den 1. januar 2011, og reservedele til sådanne køretøjer
                     
                     
                        X (1)
                        
                     
                  
                        
                                    8c).
                                 
                                 
                                    Bly til belægning på afslutninger af elektrolytkondensatorer af aluminium
                                 
                              
                     
                        Køretøjer, der er typegodkendt inden den 1. januar 2013, og reservedele til sådanne køretøjer
                     
                     
                        X (1)
                        
                     
                  
                        
                                    8(d).
                                 
                                 
                                    Bly anvendt til loddemateriale på glas i sensorer til masseflowmåling af luft
                                 
                              
                     
                        Køretøjer, der er typegodkendt inden den 1. januar 2015, og reservedele til sådanne køretøjer
                     
                     
                        X (1)
                        
                     
                  
                        
                                    8e).
                                 
                                 
                                    Bly i loddemateriale med højt smeltepunkt (dvs. blylegeringer med 85 vægtprocent bly eller mere)
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8f).
                                 
                                 
                                    Bly i konnektorsystemer med deformerbare ben
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8g).
                                 
                                 
                                    Bly i loddemateriale til etablering af elektrisk forbindelse mellem halvlederskive og bæresubstrat i integrerede kredsløbspakker med flip chip.
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8h).
                                 
                                 
                                    Bly i loddemateriale til at fastgøre heat spreader til heat sink i halvlederenheder med en chip mindst på en størrelse af 1 cm2 af projektionsoverfladen og en nominel strømtæthed på mindst 1 A/mm2 af siliciumchipområdet
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8i).
                                 
                                 
                                    Bly i loddematerialer til elektriske anvendelsesformål på glas med undtagelse af loddematerialer i ruder af lamineret glas
                                 
                              
                     
                        Køretøjer, der er typegodkendt inden den 1. januar 2013, og reservedele til sådanne køretøjer (3)
                        
                     
                     
                        X (1)
                        
                     
                  
                        
                                    8j).
                                 
                                 
                                    Bly i loddemateriale til laminerede ruder
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Ventilsæder
                                 
                              
                     
                        Som reservedele til motortyper, der er udviklet inden den 1. juli 2003
                     
                     
                         
                     
                  
                        
                                    10.
                                 
                                 
                                    Elektriske komponenter, der indeholder bly bundet i en glas- eller keramikmatrix, dog ikke glas i lamper og glasur på tændrør
                                 
                              
                     
                         
                     
                     
                        X (4) (andre motorkomponenter end piezoelektriske)
                     
                  
                        
                                    11.
                                 
                                 
                                    Pyrotekniske detonatorer
                                 
                              
                     
                        Køretøjer, der er typegodkendt inden den 1. juli 2006, og reservedele til sådanne køretøjer
                     
                     
                         
                     
                  
                        
                           Hexavalent chrom
                        
                     
                  
                        
                                    12a).
                                 
                                 
                                    Korrosionshindrende malinger
                                 
                              
                     
                        Som reservedele til køretøjer, der er markedsført inden den 1. juli 2007
                     
                     
                         
                     
                  
                        
                                    12b).
                                 
                                 
                                    Korrosionshindrende malinger i forbindelse med chassissamlinger med bolt og møtrik
                                 
                              
                     
                        Som reservedele til køretøjer, der er markedsført inden den 1. juli 2008
                     
                     
                         
                     
                  
                        
                                    13.
                                 
                                 
                                    Absorptionskøleskabe i campingbiler
                                 
                              
                     
                         
                     
                     
                         
                     
                  
                        
                           Kviksølv
                        
                     
                  
                        
                                    14a).
                                 
                                 
                                    Udladningslamper til forlygter
                                 
                              
                     
                        Køretøjer, der er typegodkendt inden den 1. juli 2012, og reservedele til sådanne køretøjer
                     
                     
                         
                     
                  
                        
                                    14b).
                                 
                                 
                                    Lysstofrør i instrumentbrætdisplays
                                 
                              
                     
                        Køretøjer, der er typegodkendt inden den 1. juli 2012, og reservedele til sådanne køretøjer
                     
                     
                         
                     
                  
                        
                           Cadmium
                        
                     
                  
                        
                                    15.
                                 
                                 
                                    Batterier til elektriske køretøjer
                                 
                              
                     
                        Som reservedele til køretøjer, der er markedsført inden den 31. december 2008
                     
                     
                         
                     
                  
               Anmærkninger:
            
            Der accepteres et maksimalt indhold af bly, hexavalent chrom og kviksølv i homogene materialer på 0,1 vægtprocent og et maksimalt indhold af cadmium i homogene materialer på 0,01 vægtprocent.
            Genanvendelse af dele af køretøjer, der allerede var på markedet på det tidspunkt, hvor undtagelsen ophørte med at gælde, er ubegrænset tilladt, da dette ikke er omfattet af bestemmelserne i artikel 4, stk. 2, litra a).
            Reservedele, der markedsføres efter den 1. juli 2003 til brug i køretøjer, der er markedsført inden den 1. juli 2003, er undtaget fra bestemmelserne i artikel 4, stk. 2, litra a) (5).
         
      
      
         (1)  Afmontering, hvis grænsen på 60 g pr. køretøj overskrides i forening med nr. 10. Ved anvendelsen af denne bestemmelse regnes elektroniske anordninger, der ikke er monteret af fabrikanten på produktionslinjen, ikke med.
      
         (2)  Denne undtagelse skal revideres i 2014.
      
         (3)  Denne undtagelse skal revideres før 1. januar 2012.
      
         (4)  Afmontering, hvis grænsen på 60 g pr. køretøj overskrides i forening med nr. 8(a) til 8(j). Ved anvendelsen af denne bestemmelse regnes elektroniske anordninger, der ikke er monteret af fabrikanten på produktionslinjen, ikke med.
      
         (5)  Denne bestemmelse gælder ikke for afbalanceringsklodser, kulbørster til elmotorer og bremsebelægninger.«